《淮上》
宋代·刘黻

翠华南渡后，此地独防秋。
明月家家泪，西风处处愁。
鼓鼙寒出塞，烽火夜分楼。
征虞何时息，长河万古流。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。